open-index/open-wikipedia-markdown huggingface dataset:
Խրճիթը (ֆիլմ)

**«Խրճիթը»** (), ռեժիսոր Սթյուարթ Հեզելդայնի ամերիկյան ֆենտեզի-դրամա, որը հիմնված է Ուիլյամ Պ. Յանգի համանուն վեպի վրա։ Գլխավոր դերակատարներն են Սեմ Ուորթինգտոնը, Օկտավիա Սպենսերը, Ռադա Միտչելը և Գրեհեմ Գրինը։ Ֆիլմի համաշխարհային պրեմիերան կայացել է 2017 թվականի մարտի 1-ին։

## Սյուժե
Առեղծվածային իրադարձություններ են տեղի ունենում ընտանեկան ողբերգություն վերապրող Մաք Ֆիլիպսի կյանքում։ Նա մեկուսացած խրճիթում անհատապես հրավեր է ստացել հանդիպելու Բարձրյալին։ Այդ հանդիպման շնորհիվ՝ Մաքն իր համար բացել է կարևոր ճշմարտություններ, որոնք ընդմիշտ փոխել են նրա կյանքը։

## Դերերում

## Ստեղծման պատմություն
2013 թվականի ապրիլի 22-ին Summit Entertainment ընկերությունն իրավունք է ստացել էկրանավորելու Ուիլյամ Պ. Յանգի «Խրճիթ» վեպը։ Ջոն Ֆուսկոն սկսել է աշխատել սցենարի վրա։ Որոշ ժամանակ անց հաստատվել է, որ Ֆորեսթ Ուիթաքերը բանակցություններ է վարում ստուդիայի հետ, որպեսզի դառնա ֆիլմի ռեժիսոր և կատարի երկրորդական դեր։ Սակայն 2014 թվականի նոյեմբերի 5-ին հայտնի է դարձել, որ ռեժիսորի աթոռը զբաղեցրել է Սթյուարթ Հեզելդայնը։

2015 թվականի մարտի 6-ին հաստատվել է, որ ֆիլմում Աստծո դերը ստացել է Օկտավիա Սպենսերը։ 2015 թվականի ապրիլի 30-ին վեպի էկրանավորման գլխավոր դերը ստացել է Սեմ Ուորթինգտոնը։ Միաժամանակ, որոշ ժամանակ անց, դերասանական կազմին են միացել Գրեհեմ Գրինը, Ռադա Միտչելը և Ավիվ Ալուշը։

### Նկարահանումներ
Նկարահանումներն սկսվել են 2015 թվականի հունիսի 8-ին Կանադայի Վանկուվեր քաղաքում։

### Մարքեթինգ
Ֆիլմի առաջին թրեյլերը թողարկվել է 2016 թվականի դեկտեմբերի 1-ին։

## Երաժշտություն
Քրիստոնեական ռոք խումբ «Skillet»-ն իրենց «Unleashed» ալբոմից թողարկել է «Stars» երգի ակուստիկ տարբերակը, որն օգտագործվել է ֆիլմի տեսահոլովակում։

## Քննադատություն
«Խրճիթ» ֆիլմը, ընդհանուր առմամբ, քննադատների կողմից ստացել է բացասական կարծիքներ։ «Rotten Tomatoes» կայքում ֆիլմի վարկանիշը 19% է, ըստ 67 գրախոսությունների՝ միջին բալը 10-ից 3,9։ Կայքի քննադատական կոնսենսուսը հայտնում է.  
«Metacritic» կայքում ֆիլմը 100-ից վաստակել է 32 միավոր՝ ըստ քննադատների 18 գրախոսությունների, որը համապատասխանում է «ընդհանուր առմամբ անբարենպաստ արձագանքներ» կարգավիճակին։

## Ծանոթագրություններ

## Արտաքին հղումներ
* Ֆիլմի պաշտոնական կայք

Կատեգորիա:2010-ականների ամերիկյան ֆիլմեր
Կատեգորիա:2010-ականների անգլերեն ֆիլմեր
Կատեգորիա:2017 դրամա ֆիլմեր
Կատեգորիա:2017 ֆիլմեր
Կատեգորիա:Lionsgate ֆիլմեր
Կատեգորիա:Summit Entertainment ֆիլմեր
Կատեգորիա:Ամերիկյան դրամա ֆիլմեր
Կատեգորիա:Ամերիկյան վեպերի էկրանավորումներ
Կատեգորիա:Ամերիկյան ֆենտեզի ֆիլմեր
Կատեգորիա:Վանկուվերում նկարահանված ֆիլմեր
Կատեգորիա:Վեպերի էկրանավորումներ
Կատեգորիա:Ֆիլմեր կրոնի մասին
Կատեգորիա:Ֆիլմեր, որոնց գործողությունները տեղի են ունենում Օրեգոնում
Կատեգորիա:Օրեգոնում նկարահանված ֆիլմեր
Կատեգորիա:Ֆիլմեր քրիստոնեության մասին
Հիրկան Երկրորդ

**Հիրկան Երկրորդ** (, ), հրեա արքա, էթնարքոս (կառավարիչ), քահանայապետ Հասմոների տոհմից, Ալեքսանդր Յանայի որդին։ Ք.ա. 76-67, Ք.ա. 63-40 թվականներին Իուդեայի թագավորության քահանայապետն էր։ Ք.ա. 47-40 թվականներին հռոմեացիների տիրապետության ժամանակ նույնպես, շարունակեց մնալ Իուդեայի թագավորության քահանայապետի պաշտոնում։  Ք.ա. 67 թվականին Իուդեայի թագավորության թագավորն էր։
thumb|left|200px|Իուդեայի թագավորությունը Հիրկան Երկրորդի ժամանակներում
Հիրկանը թագավոր և քահանայապետ Ալեքսանդր Յաննայի և Ալեքսանդրա Սալոմեի ավագ որդին էր։

Ք.ա.76 թվականին՝ Ալեքսանդրի մահից հետո, նրա այրին դարձավ Իուդեայի թագավորության տիրուհին և իր ավագ որդի Հիրկանին նշանակեց քահանայապետ։ Ալեքսանդրը շատ կոնֆլիկտներ ուներ փարիսեցիների հետ։

: Հիրկանին սատարում էին սադուկեյները, հատկապես նրա գործունեության ուշ փուլերում։ Ք.ա.76 թվականին Սալոմեյի մահից հետո, նրա այրին դարձավ Իուդեայի թագավորության թագուհին և իր առաջնեկին՝ Հիրկանին դարձրեց թագաժառանգ։ Սակայն Հիրկանի գահակալման վաղ տարիները բարդացվեցին եղբոր՝ Արիստոբուլ Երկրորդի հետ երկպառակտիչ պայքարով, որն ավարտվեց Իերիխոն լեռան վրա մարտով։ Պարտություն կրելով՝ Հիրկանը կանչեց նախ նաբաթեցիներին, այնուհետև հռոմեացիներին, և նրանք՝ Գնեոս Պոմպեոսի առաաջնորդությամբ, Ք.ա. 63 թվականին գրավեցին Երուսաղեմը և Իուդեայի թագավորությունում հաստատեցին պրոտեկտորատ։ Հիրկանի աջ ձեռքն ու զինակիցը (փաստացի գահակիցը) իդումեացի Անտիպատորն էր, ում որդի Հերովդես I Մեծը դարձավ Գալիլեայի կառավարիչը։

Ք.ա. 44 թվականին Հուլիոս Կեսարի մահից հետո Արիստոբուլ Երկրորդի որդին՝ Անտիգոն Երկրորդը, մի քանի անգամ փորձել է գրավել Երուսաղեմը և դաշինք էր կնքել պարթևների հետ։ Ք.ա. 40 թվականին նրանք օգնեցին Անտիգոն Երկրորդին թագավոր դառնալ։ Այսպիսով Հիրկանը կորցրեց իշխանությունը։

Հիրկանը գերևարված էր և նրա ականջները վնասել էին, որպեսզի նա համաձայն Իուդեայական օրենքի, կարողանա քահանայապետ լինել։ Միառժամանակ ապրեց Բաբելոնում, որտեղ երկրպագվում էր տեղացի հրեաների կողմից։ Այդժամ հռոմեացիները թագավոր հռչակեցին Հերովդեսին և օգնեցին նրան իշխանության գլուխ գալ։

Հերովդեսի գահակալումից հետո Հիրկանը վերադարձավ Իուդեա։ Սակայն նրան չհաջողվեց հանգչել խաղաղությամբ։ Նրա աղջիկը՝ Ալեքսանդրան, ով վրդովված էր Հերովդեսի գահակալմամբ, իր հորը տրամադրում էր վճռական քայլերի և համոզում գաղտնի բանակցություններ վարել նաբաթեցիների հետ։ Հերովդեսը բացահայտեց դաշինքը և մահապատժի ենթարկեց Հիրկանին։ Նա մահացավ 70 տարեկանում։

## Գրականություն
* Иосиф Флавий. Иудейские древности. Кн.14, 15

## Ծանոթագրություններ

Կատեգորիա:Անձինք այբբենական կարգով
Կատեգորիա:Հուդայի թագավորներ
Կատեգորիա:Մահապատժի ենթարկված անձինք
Կատեգորիա:Սպանված միապետներ
Ավետարան (5396)

**Ավետարան** (5396), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 5396 թվի տակ։ Ձեռագիրը գրվել է 1499 թվականին Սուքիաս գրիչի կողմից Ով գյուղում։ Ծաղկող՝ Մկրտիչ Հիզանցի։ Ստացողը եղել է Վարդան կաթողիկոսը։ Գրված է թղթի վրա, որը ունի 26X17 չափս։ Ձեռագիրը կազմված է 294 թերթից։ Գրված է երկսյուն, բոլորգրով։ Ունի տերունական 17, ավետարանիչ 4, խորան 10, կիսախորան և լուսանցազարդ մանրանկարներ։ Պահպանակն ունի 1 էջ, գրված է՝ մագաղաթի վրա՝ բոլորագիծ երկաթագրով, Ավետարան։ Կազմը՝ լուսանցազարդ ստվարաթուղթ և կաշեպատ տախտակ դրոշմազարդ, աստառ կարմիր կտավ։ Հիշատակարաններ գրչի՝ 290ա, 290բ, ծաղկողի՝ 1բ, հետագայի՝ 293ա (16-րդ դար), 230բ, 293ա (1868 թ.), կնիք՝ 230բ (1860 թ.), Ղևոնդ Փիրզալենեան։

## Ծանոթագրություններ

Կատեգորիա:Մատենադարանի ձեռագրեր
Թամի Ֆարել

**Թամի Նիկոլ Ֆարել** (; ), ամերիկացի դերասանուհի, հեռուստահաղորդավար, «Միսս Օրեգոն երիտասարդ» 2003, «Միսս ԱՄՆ» 2003 և «Միսս Կալիֆոռնիա» 2009 գեղեցկության մրցույթների հաղթող։

## Կենսագրություն
Ծնվել է բեռնատարի վարորդի և հատուկ կրթական գծով օգնականի ընտանիքում։ Տառապում է ուշագնացությամբ։

2003 թվականին ավարտել է «Phoenix High School» դպրոցը։ Ուսանողն անդամակցել է այնպիսի ակումբների, ինչպիսիք են «Sparrow Clubs USA»-ը և «American Heart Association»-ը։

«Միսս ԱՄՆ երիտասարդ»-ից հետո ամառն անցկացրել է Նյու Յորքում։ Մասնակցել է «New York Conservatory for Dramatic Arts» մրցույթի և դրանից հետո տեղափոխվել Լոս Անջելես՝ զվարճանքի ոլորտում աշխատելու համար։

Որպես ժյուրի եղել է այնպիսի գեղեցկության մրցույթների, ինչպիսիք են «Միսս Վաշինգտոն» 2006-ը և «Միսս Կալիֆորնիա» 2006-ը։

## ԱՄՆ միսս երիտասարդ 2003
Առաջին տիտղոսը ստացել է 2002 թվականին «Միսս երիտասարդ Օրեգոն» մրցույթի ժամանակ։ 2003 թվականի օգոստոսի 12-ին Փալմ-Սփիրնգս քաղաքում ներկայացրել է իր նահանգը ազգային գեղեցկության մրցույթում։ Արժանացել է հատուկ «Միսս Congeniality» մրցանակի։ Դարձել է նահանգի երրորդ ներկայացուցիչը, որը ներկայացրել է ազգային հագուստը։

Ներկայացրել է «Miss Universe Organization»-ը։ Նույն թվականին «Միսս Տիեզերք 2003» է դառնում դոմինիկացի Ամելյա Վեգան՝ և «Միսս ԱՄՆ 2003»-ին՝ Սյուզի Կաստիլոն։ 2004 թվականի օգոստոսի 6-ին թագը հանձնել է Լուիզիանա նահանգը ներկայացնող Շեյլլի Հեննիգին։

## Միսս Կալիֆոռնիա 2009
2008 թվականի ամռանը հաղթել է «Միսս Մալիբու 2009» մրցույթը։ Մասնակցել է նաև «Միսս Կալիֆորնիա 2009» գեղեցկության մրցույթին, որտեղ դարձել է «Առաջին Միսս Վիցե»։

2009 թվականի հունիսի 10-ին դարձել է «Միսս Կալիֆորնիա 2009» այն բանից հետո, երբ հաղթող Քերրի Փրեժանն անձամբ                      Դոնալդ Թրամփի կողմից զրկվեց թագից։ «Միսս ԱՄՆ 2009» ազգային մրցույթում հարցազրույցի ժամանակ Քերրին վիճահարույց կերպով է պատասխանել ամուսնության վերաբերյալ հարցին։ Գեղեցկության մրցույթի գործադիր ռեժիսոր Քիթ Լյուիսը հայտարարել է, որ Քերրի Փրեժենը հեռացվել է էթիկայի չհետևելու, և ոչ վիճահարույց պատասխանի պատճառով։

Թամին ամուսնության մասին հետևյալն է պատասխանել․«Ես չեմ կարծում, որ ես կամ ինչ-որ մեկն իրավունք ունի ինչ-որ մեկին ասել, որ նրանք կարող են կամ չեն կարող սիրել։ Եվ ես մտածում եմ, որ սա օրենքի խնդիր է։ Կարծում եմ, որ ճիշտն ընտրողի որոշումն է»։

## Ծանոթագրություններ

Կատեգորիա:Ամերիկացի դերասանուհիներ
Կատեգորիա:Ամերիկացի հաղորդավարուհիներ
Կատեգորիա:Ամերիկացի մոդելներ
Կատեգորիա:Գեղեցկության մրցույթի հաղթողներ
Cancer

**Cancer**, My Chemical Romance ամերիկյան ռոք խմբի գրած և ձայնագրած երգ։ Այն խմբի երրորդ՝ «*The Black Parade»* ալբոմի ութերորդ երգն է։ Ալբոմը թողարկվել է 2006 թվականի հոկտեմբերի 23-ին։

## Կոմպոզիցիա
Երգի օրիգինալ տարբերակը գրված է E մաժոր գամմայի տոնայնությամբ՝ մեկ րոպեում 70 հարվածով։ Վոկալը ընդգրկում է *E4*-ից, մինչեւ *B5*-ը։

## Ձայնագրման անդամներ
* Ջերերդ Ուեյ` գլխավոր վոկալիստ
* Բոբ Բրայեր` հարավածային գործիքներ
* Ֆրենկ Յերո՝ ակուստիկ կիթառ, բեք-վոկալ
* Ռեյ Թորո՝ բաս կիթառ, բեք-վոկալ
* Միքի Ուեյ՝ բուբեն
* Ռով Քավալո՝ դաշնամուր
* Դեյվիդ Քեմփբել՝ լարային և փողային գործիքներ

## Twenty One Pilots-ի քավերը
2016 թվականին ամերիկյան Twenty One Pilots խումբը բրիտանական «*Rock Sound»*-ի համար ձայնագրեց «*Cancer»* երգի քավեր տարբերակը։ 2016 թվականի հունվարին թողարկվեց երգը՝ փոքրիկ տեսահոլովակի հետ մեկտեղ։ Երգի ամբողջական տարբերակը թողարկվել է 2016 թվականի սեպտեմբերի 14-ին։

### Կոմպոզիցիա
Քավերը գրված է *D* մաժոր գամմայի տոնայնությամբ և ունի 72-74 հարված մեկ րոպեում։ Վոկալն ընդգրկված է *D4*-ից մինչև *G5*-ը։ Երգը պարունակում է դաշնամուրային և էլեկտրոնային հնչյուններ, ինչպես նաև ծրագրավորված թմբուկների հարվածներ։

### Քննադատություններ
Ալթեա Լեգասպին Rolling Stone-ից գրել է, որ դուետը հավատարիմ է մնում առանց այդ էլ մելանխոլիկ երգին՝ մի փոքր ուժեղացնելով մռայլությունը։ My Chemical Romance խմբի գլխավոր վոկալիստ Ջերարդ Ուելսը *PopBuzz*-ին տված հարցազրույցում ասաց, որ շատ է տպավորված քավերով։ Նա նաև ավելացրեց, որ քավերը կարող էր նաև ծառայել որպես ռեմիքս։ Բրիլ Ջեմիեսոնը *Rock Sound*-ից անվանեց այն խմբի լավագույն քավերներից մեկը։

### Երաժշտական տեսահոլովակ
Հրապարակման օրը՝ անիմացիոն քնարական տեսահոլովակը, տեղադրվեց խմբի Յություբյան ալիքում։ Տեսահոլովակում ներկայացված են գրադարանում լողացող գրքեր և խոշոր գրքերի դարակներ։ 2018 թվականի սեպտեմբերի դրությամբ, երգի քնարական տեսահոլովակը հավաքել է ավելի քան 47 միլիոն դիտում։

### Ձայնագրման անդամներ
* Թայլեր Ջոզեֆ — վոկալ, դաշնամուր, ստեղնաշարային գործիքներ, ուկուլելե, բաս-կիթառ,
* Ջոշ Դան — թմբուկների հավաքածու։
*

### Հիթշքերթներ

### Տարվա վերջին հիթշքերթ

## Ծանոթագրություններ

Կատեգորիա:2016 սինգլներ
Կատեգորիա:Twenty One Pilots խմբի երգեր
Ճառընտիր (5244, Գրիգոր Տաթևացի)

**Գրիգոր Տաթևացի, Ճառընտիր** (5244), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 5244 թվի տակ։ Ձեռագիրը գրվել է 18-րդ դարում։ Ստացողը եղել է Պետրոս Հռոմկլայեցին (Քյություր)։ Գրված է թղթի վրա, որը ունի 16.5x18 չափս։ Ձեռագիրը կազմված է 259 թերթից։ Գրված է միասյուն, նոտրգրով։ Կազմը՝ կաշեպատ տախտակ, աստառը՝ թուղթ, նոտրգիր, խրատ։ Հիշատակարաններ ստացողի՝ 120ա, հետագայի՝ պահպանակ Ա (ԺԹ դ.):
## Բովանդակություն
* Ճառք (Պրոկղ․ Գր․ Նիւսացի, Բարսեղ Կեսարացի, Յակ․ Մծբնացի, Գր․ Աստուածարան, Գր․ Սքանչելագործ, Եփրեմ Ասորի, Յովհ․ Ոսկեբերան, Եղիշէ, Յակ. Սրճեցի, անանունք)։
* Ի Մատթէոսի, Յովհանու մեկնութեանց Ոսկեբերանի։
* Ի Յովհաննու Մեկնութէնէն Հիպողիտայ Բոստրացւոյ։ 
* Ի Ղուկասու Մեկնութենէն Բարսղի Կեսարացւոյ։  
* Թէոդորոսի Միայնակեցի Ներբող Աստուածածնին։
* Տաղք (Գրիգոր վարդապետ, անանուն)։ 
* Ողբ Աւագ ուրբաթու (աշխարհաբար)։ 
* Քարոզք (աշխարհաբար)։ 
* Գր․ Նարեկացւոյ Աղօթք։ 
* Մաղթանք։ 
* Սաղմոսք։ 
* Մանունք։
## Ծանոթագրություններ

Կատեգորիա:Մատենադարանի ձեռագրեր
Բհիվանդի

**Բհիվանդի** (,), քաղաք Հնդկաստանի արևմուտքում, Մահարաշտրա նահանգում, որը գտնվում է Թանա նահանգի տարածքում։  Նույնանուն թալուկի վարչական կենտրոնն է։ Քաղաքը Մեծ Մումբայի ագլոմերացիայի մաս է կազմում։

## Աշխարհագրություն և կլիմա
Քաղաքը գտնվում է Մախարաշտարի արևմտյան մասում՝ Ուլհաս գետի հովտում։ Ծովի մակարդակից բացարձակ բարձրությունը 23 մետր է։

Բհիվանդին գտնվում է Մումբայից մոտ 20 կմ հյուսիս-արևելք, իսկ նահանգի վարչական կենտրոնից և երկրի մայրաքաղաքից՝ Դելիից 1110 կմ հարավ-արևմուտք։ Տարեկան միջին տեղումների քանակը 3224 մմ է։

## Ժողովրդագրություն
2001 թվականի վերջին պաշտոնական մարդահամարի համաձայն՝ բնակչությունը կազմում էր 598 741 մարդ, որից 54.05%-ը տղամարդիկ էին , իսկ 45.95%-ը կանայք։ Գրագիտության մակարդակը կազմել է 66% (միջինը՝ 59,5% Հնդկաստանում)։

Քաղաքի բնակչության դինամիկան ըստ տարիների.

## Տնտեսություն
Բհիվանդին Հնդկաստանի տեքստիլ արդյունաբերության խոշորագույն և նշանակալի կենտրոններից է,  այդ պատճառով, քաղաքը հայտնի է նաև «Հնդկական Մանչեստր» ոչ պաշտոնական անունով։ Բացի այդ, քաղաքում տեղակայված են դեղագործական արդյունաբերության մի շարք ձեռնարկություններ։

## Տրանսպորտ
Մումբայը և Ագրան քաղաքները միացնող մայրուղին անցնում է Բհիվանդիի միջով։ Մոտակա օդանավակայանը գտնվում է Մումբայում։

## Ծանոթագրություններ

Կատեգորիա:Մումբայ քաղաքում ծնվածներ
Կատեգորիա:Մահարաշտրայի քաղաքներ
Նիկոլաս Բիշոփ

**Նիկոլաս Բիշոփ** (, ), ավստրալիացի դերասան։ Առավել հայտնի է ավստրիական  «Տան ճանապարհին» (2004-2007) սերիալից՝ Փիթեր Բեյքերի դերով և ամերիկյան «Մարմնի հետաքննություն» (2011-2012) հեռուստասերիալից` Փիթեր Դենլոպայի դերով։

## Կյանք և գործունեություն
Բիշոփը մեծացել է Ավստրալիայի Կանբերրա քաղաքում։ Ավարտել է Ավստրալիայի ազգային դրամատիկական ինստիտուտը (1996)։ 1998 թվականից ինտենսիվորեն նկարահանվում է ֆիլմերում։ Նա առավել հայտնի է «Տան ճանապարհին» սերիալից, որտեղ նկարահանվել է 2004-2007 թվականներին։ 2002 թվականի նկարահանվել է «Քայլելով ջրի վրա» ավստրիական ֆիլմում։ Այլ նախագծերի շրջանակներում նկարահանվել է նաև այնպիսի հեռուստասերիալում, ինչպիսին է «Մակլաուդի դուստրը»։

2010 թվականի սկզբին Բիշոփը նկարահանվել է «Անցյալ կյանք» սերիալում՝ գլխավոր դերեից մեկը, այնուհետև ստացել է գլխավոր դեր՝ քրեական դրամայում՝ «Մարմնի հետաքննություն» Դանա Դիլեյնի հետ։ Բիշոփը սերիալից հեռացվել է 2 եթերաշրջաններից հետո՝ ստեղծագործական հնարքների պատճառով։ Նա մինչ այժմ շարունակում է իր հեռուստակարիերան ԱՄՆ-ում՝ նկարահանվելով «Քլիվլենդի գեղեցկուհիները», «C.S.I. Հանցագործության վայր» և Կասլ (հեռուստասերիալ) սերիալներում։ 2014 թվականին նկարահանվել է «Գաղտնի գործողություններ» սերիալի վերջին եթերաշրջանում։ Բիշոփի մասնակցությամբ վերջին ֆիլմը՝ «Woodlahn» եղել է 2015 թվականի հոկտեմբերին, որտեղ կատարել է Վուդլոնի թիմի գլխավոր դերերից մեկը։

## Ֆիլմագրություն

## Ծանոթագրություններ

Կատեգորիա:Ավստրալիացի դերասաններ
Կատեգորիա:Դերասաններ այբբենական կարգով
Կատեգորիա:21-րդ դարի դերասաններ
Կատեգորիա:Ավստրալիացի կինոդերասաններ
Կատեգորիա:Հեռուստատեսային դերասաններ
Կատեգորիա:Թատրոնի դերասաններ
Բանք չափաւ (5274, Գրիգոր Նարեկացի)

**Բանք չափաւ** (5274), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 5274 թվի տակ։ Ձեռագիրը գրվել է 1551 թվականին Գրիգոր վարդապետ Վարագեցի գրիչի կողմից Իլովում։ Ստացողը եղել է Գրիգոր վարդապետը։ Գրված է թղթի վրա, որը ունի 13x9 չափս։ Ձեռագիրը կազմված է 248 թերթից։ Գրված է միասյուն, նոտրգրով։ Ունի կիսախորան մանրանկարներ։ Կազմը՝ կաշեպատ տախտակ դրոշմազարդ, աստառը՝ կարմիր, սև մետաքս։ Հիշատակարաններ գրչի՝ 231բ, հետագայի ՝ 181ա (1728 թ.), 113բ, 153բ (1904 թ.):

## Բովանդակություն
* Նաև՝ Ներս. Լամբրոնցւոյ Ներբողք ի վարս Ներս. Շնորհալւոյ, Խաչվերացի։
* Աղօթք։
* Ողբ ղարիպի (17-րդ դար)։

## Ծանոթագրություններ

Կատեգորիա:Մատենադարանի ձեռագրեր
Ասենա

**Ասենա**, էգ գայլի անվանում, թյուրք-օղուզների առասպելից։

## Ավանդություն
Ասենայի ավանդությունը պատմում է երիտասարդ տղայի մասին, ով հազիվ էր կենդանի մնացել ճակատամարտում։ Էգ գայլը գտել էր վիրավոր երեխային և բուժել նրան՝ փրկելով վերջինիս կյանքը։ Գայլը հղիացել էր տղայից և փախչելով իր բոլոր թշնամիներից, կտրել-անցնելով Արևմտյան ծովն ու Քոչո լեռները՝ վերջապես հանգրվանել էր Թոչարյանների քաղաքում՝ ծնելով տաս կիսագայլ և տաս կիսամարդ։ Սրանցից Աշինան դարձել էր Աշինական ցեղի առաջնորդը, որոնք իշխում էին Գյունտյուրքի և թյուրքական այլ քոչվոր կայսրությունների վրա։

Այս առաջին թուրքերը տեղափոխվել և հաստատվել էին Ալթաի շրջանում, որտեղ նրանք մեծ համբավ էին վայելում որպես փորձառու դարբիններ, ինչպես նաև նրանց համարում էին սկյութների ազգականները։

## Ժամանակակից դարաշրջան
1930-ականների թուրքական էթնիկ ազգայնականության զարգացմանը զուգընթաց, վերածնունդ ապրեց նաև թուրքական առասպելաբանությունը։ Առաջ եկան այնպիսի կերպարներ, ինչպիսիք են՝ Ասենան, Բոզկուրտը, Էրգենեկոնը։ Ասենայի խորհրդանիշը քանդակված է Անկարայի Թուրքիայի առաջին նախագահ Մուստաֆա Քեմալի անունը կրող թատրոնի բեմում։ Իր ճառի ժամանակ (1931 թվականի փետրվարի 13-ին Մալաթիայում հնչեցրած «*Türk Ocağı*»)  խորհրանիշի մասին խոսել է նաև Աթաթուրքը։

## Տես նաև
* Հռոմուլոս և Հռեմոս

## Ծանոթագրություններ

Կատեգորիա:Առասպելներ
Կան Նորմանդիա համալսարան

**Կան Նորմանդիա համալսարան**, ֆրանսիական համալսարան, վերաբերում է Կան ակադեմիային, տեղակայված է Կան քաղաքում։ Հիմնվել է 1432 թվակին։

## Պատմություն
Համալսարանը հիմնվել է 1432 թվականին Անգլիայի Հենրիխ VI-ի կողմից։ Սկզբում համալսարանում կային միայն երկու ֆակուլտետներ՝ կանոնական իրավունքի ֆակուլտետ և քաղաքացիական իրավունքի ֆակուլտետ։ 1437 թվականին բացվել են 3 լրացուցիչ ֆակուլտետներ՝ արվեստի, Աստվածաբանության և բժշկության։ 1793 թվականին համալսարանը փակ է եղել ֆրանսիական հեղափոխության շրջանում։ 1806 թվականին Նապոլեոն I վերաբացել է համալսարանը։ 1944 թվականին Երկրորդ համաշխարհային պատերազմի ժամանակ համալսարանը ավերվել է ռմբակոծությունից։ Հարկավոր էր 13 տարի, որպեսզի կրկին վերակառուցել համալսարանի շինությունը։

## Կառուցվածքը
Համալսարանը ներառում է 11 ֆակուլտետներ, 8 ինստիտուտներ, ինժեներական դպրոցներ և 6 դոկտորական դպրոցներ։

### Ֆակուլտետներ
* Պատմության ֆակուլտետ
* Աշխարհագրության ֆակուլտետ
* Հոգեբանության ֆակուլտետ
* Քաղաքագիտության և իրավագիտության ֆակուլտետ
* Ճշգրիտ գիտությունների ֆակուլտետ 
* Բժշկության ֆակուլտետ
* Օտար լեզուների ֆակուլտետ
* Տնտեսագիտության և կառավարման ֆակուլտետ 
* Հումանիտար առարկաների ֆակուլտետ
* Ֆիզիկական կուլտուրայի և սպորտի ֆակուլտետ 
* Դեղագործության ֆակուլտետ

### Համալսարաններ
* Ձեռնարկությունների կառավարման ինստիտուտ
* Պետական ծառայողների պատրաստման ինստիտուտ
* Ալանսոն քաղաքի տեխնոլոգիական համալսարանի ինստիտուտ
* Կանի տեխնոլոգիական համալսարանի ինստիտուտ
* Շերբուր-Մանշ տեխնոլոգիայի համալսարանական ինստիտուտ
* Պրոֆեսորների պատրաստման համալսարանական ինստիտուտ
* Հիմնարար և կիրառական կենսաբանության ինստիտուտ
* Մասնագիտական բանկային և ապահովագրության  ինստիտուտ

### Գիտությունների դոկտորների պատրաստման դպրոցներ
* Իրավունքի դոկտորական դպրոց
* Տնտեսագիտության և կառավարման դոկտորական դպրոց
* Կենսաբանության, առողջության և շրջակա միջավայրի դոկտորական դպրոց
* Քիմիայի դոկտորական դպրոց
* Դոկտորական գրականության, քաղաքակրթությունների և սոցիալական գիտությունների դպրոց
* Ֆիզիկայի դոկտորական դպրոց

### Հայտնի շրջանավարտները
* Բարբե Դ՛Օրեվիլի Ժյուլ Ամեդե
* Բարլեուս Կասպար
* Բեռնարդեն դե Սեն Պյեր Ժակ Անրի
* Բրյունել Իզամբարդ Քինգդոմ
* Դյումոն-Դյուրվիլ, Ժյուլ
* Պիեռ Սիմոն Լապլաս
* Լեոն Լասիկոտիեր
* Ուրբեն Լե Վերյե
* Ռուել Գիյոմ Ֆրանսուա
* Սենտ Էվրեմոն Շառլ դե

## Ծանոթագրություններ

## Արտաքին հղումներ
* www.unicaen.fr

Կատեգորիա:Ֆրանսիայի համալսարաններ
Քարոզգիրք (5243, Գրիգոր Տաթևացի)

**Գրիգոր Տաթևացի, Քարոզգիրք** (5243), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 5243 թվի տակ։ Ձեռագիրը գրվել է 1623 թվականին Պողոս Տյուրիկցի գրիչի կողմիցԵրևանում։ Ստացողը եղել է Մովսես րաբունապետը։ Գրված է թղթի վրա, որը ունի 16x10 չափս։ Ձեռագիրը կազմված է 288, մագաղաթ թերթից։ Գրված է միասյուն, բոլորգրով, լաթե կրկնակազմով։ Կազմը՝ կաշեպատ տախտակ, աստառը՝ թուղթ, նոտրգիր, ի բանից Արիստոտէլի, Գուշակութիւնք։ Հիշատակարաններ գրչի՝ 284ա, հետագայի՝ 287ա (1771 թ.), 1բ (1884 թ.), 16ա (19-րդ դար), 287ա (1900 թ.), կնիք 4բ (1720 թ., Դանիէլ վարդապետ), (Ավետիք աբեղա)։
## Բովանդակություն
* նաև՝ Խրատ։
* Դեղագիր։
* Մարմնախաղաց (1771 թ., հոգւոյ վանք, գրիչ՝ Աւետիք աբեղա)։
## Ծանոթագրություններ

Կատեգորիա:Մատենադարանի ձեռագրեր
Ճառընտիր (5387)

**Ճառընտիր** (5387), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 5387 թվի տակ։ Ձեռագիրը գրվել է 17-րդ դարում Գրիգոր գրիչի կողմից։ Ստացողը եղել է Ռես Միրզան։ Գրված է թղթի վրա, որը ունի 28.5x20 չափս։ Ձեռագիրը կազմված է 54 թերթից։ Գրված է երկսյուն, բոլորգրով։ Կազմը՝ լուսանցազարդ ստվարաթուղթ։ Հիշատակարաններ գրչի՝ 3բ, 14բ, 17բ, 43բ և այլուր, հետագայի՝ 19բ (18-րդ դար)։
## Բովանդակություն
* Խրատք Նուշրվանայ։
* Դաւանութիւն հաւատոյ։
* Պատմութիւնք Գր. Լուսաւորչի, Ներսիսի Մեծի, Աստուածածնի, Յակ. Մծբնացւոյ։
* Դաւթի մարգարէի։
* Տեսիլ Գր. Լուսաւորչի։
* Ճառք, Խրատք (Յովհ. Գառնեցի, Եփրեմ Ասորի, Բարսեղ Կեսարացի, Սարգիս Շնորհալի, Յակ. Սրճեցի)։
* Ոտանաւորք (ի լուսանցս)։
* Ասացուածք (ի լուսանցս)։
* Շնորհալւոյ Հանելուկք (ի լուսանցս)։
## Ծանոթագրություններ

Կատեգորիա:Մատենադարանի ձեռագրեր
Նիկոլայ Ղիփիանի

**Նիկոլայ Զուրաբովիչ Ղիփիանի** (), ռուս ֆուտբոլիստ, Օմոնիա ակումբի հարձակվող։

## Կենսագրություն
Դավիդ Ղիփիանիի հեռու բարեկամն է զբաղվում է ֆուտբոլով Մոսկովյան Ռինատա Դասևայի անվան ակադեմիայում։

### Լոկոմոտիվ
2014/16 թվականներին հանդես է եկել Մոսկովյան Լոկոմոտիվ ակումբում անցկացրել է 33 խաղ 4 գոլ։ 2015/16 մրցաշրջանի ավարտին երկու շաբաթ մարզվել է Օրենբուրգ ակումբում։

### Էթնիկոս
2016 թվականի սեպտեմբերին Ալեքսանդր Դովբնեյի հետ միասին կնքել է 10-ամսյա պայմանագիր բարձրագույն դիվիզիոնի Կիպրոսի Էթնիկոս Ախնա ակումբի հետ։

### Օմոնիա
2017 թվականին կնքել է պայմանագիր ֆուտբոլային Օմոնիա ակումբի հետ։

## Ակումբային վիճակարություն

## Ծանոթագրություններ

## Արտաքին հղումներ
* 
* 
* 

Կատեգորիա:Լոկոմոտիվ Մոսկվայի ֆուտբոլիստներ
Կատեգորիա:Մորդովիա Սարանսկի ֆուտբոլիստներ
Կատեգորիա:Ռուբինի ֆուտբոլիստներ
Կատեգորիա:Ռուս ֆուտբոլիստներ
Կատեգորիա:Ռուսներ վրացական ծագմամբ
Կատեգորիա:Տղամարդկանց ֆուտբոլի հարձակվողներ
Կատեգորիա:Դինամո Բաթումի ֆուտբոլիստներ
Կատեգորիա:Արարատ-Արմենիայի ֆուտբոլիստներ
Կատեգորիա:Ռուսաստանի Պրեմիեր Լիգայի խաղացողներ
Ալեքսեյ Կոնցեդալով

**Ալեքսեյ Իգորևիչ Կոնցեդալով** (), ռուս ֆուտբոլիստ, Արմավիր ակումբի պաշտպան։

## Կարիերա
Վոլգոգրադի ՕՌՈՒ-ի սան է։
2006-2007 թվականներին խաղացել է Ռոստովի երկրորդ կազմում, այդ պատճառով մի խումբ երիտասարդ ֆուտբոլիստների հետ տեղափոխվել է Մոսկվա ակումբ, որտեղ 2008-2009 թվականներին խաղացել է երկրորդ կազմում։ 2010 թվականին մասնակցել է Ռուսաստանի ֆուտբոլի առաջնությանը, որտեղ Կռիլյա Սովետովի կազմում անցկացրել է երկու խաղ։ Նորամուտը կատարել է Կազանի Ռուբինի դեմ խաղում 2010 թվականի հուլիսի 9-ին։ Երկրորդ խաղը Կռիլյա Սովետովի հիմնական կազմում անցկացրել է 2010 թվականի հուլիսի 19-ին Սամարայում ԲԿՄԱ ակումբի դեմ խաղում։ Սամարայի ակումբ երկրորդ կազմում անցկացրել է 12 խաղ։

Միջմրցաշրջանում Կոմբարովը գնացել է մասնակցելու Մոսկվայի Տորպեդո ակումբի դիտումներին և նույնիսկ մասնակցել է հավաքներին, բայց Մոսկվայի ակումբի հետ պայմանագիր չի կնքվել և 2011 թվականի գարնանը Ալեքսեյ Կոնցեդալովը ընդգրկվել է Կռիլյա Սովետով ակումբի հայտացուցակում։

2017 թվականի հունիսին պայմանագիր է կնքել Կուրսկի Ավանգարդ ակումբի հետ։

Ալեքսեյ Կոնցեդալովի եղբայրն է Ռոման Կոնցեդալովը։

## Ձեռքբերումներ
; «Ավանգարդ» (Կուրսկ)
* Ռուսաստանի գավաթի եզրափակչի մասնակից (1) - 2017/18

## Ելույթների վիճակագրություն

## Ծանոթագրություններ

## Արտաքին հղումներ
* Ֆուտբոլիստի էջը «Կռիլյա Սովետով» ակումբի պաշտոնական կայքում
* 
* 

Կատեգորիա:Կռիլյա Սովետովի ֆուտբոլիստներ
Կատեգորիա:Ռոստովի ֆուտբոլիստներ
Կատեգորիա:Ռուս ֆուտբոլիստներ
Կատեգորիա:Ռուսաստանի Պրեմիեր Լիգայի խաղացողներ
Կատեգորիա:Տղամարդկանց ֆուտբոլի պաշտպաններ
Տասը ձի

**Տասը ձի**, բնանկարիչ-միսիոներ Ջուզեպե Կաստիլյոնեի (Չինաստանում հայտնի է Լան Շին (郎世宁) անունով) ստեղծած շարքը՝ կազմաված 10 թղթագլանից, որոնց վրա նկարված են Ցյանլուն կայսեր ձիերը։ Այժմ գտնվում է Թայբեյում՝ Կայսերական պալատի թանգարանի հավաքածուում։

Իտալիայից Չինաստան գալով, միսիոներ և բնանկարիչ Ջուզեպե Կաստիլյոնեն իր անիմալիստիկական ժանրի աշխատանքներով հայտնի դարձավ կայսերական արքունիքում։ Ավելի մեծ ճանաչում ունեցան ձիերի նկարներով նրա աշխատանքները, որոնց թվում 1728 թվականին նկարված «Հարյուր ձի» հոյակապ թղթագլանն էր, որը կայսրը տեսնելով հեղինակին անվանում է գլխավոր արքունական նկարիչ։ Հետզհետե ձիերի թեման սկսեց նկարչի արվեստում զբաղեցնել կենտրոնական տեղ։ Ձին Ասիայում խորհրդանշում էր արագություն, տոկունություն և արագ հաղթանակ։ Ջուզեպե Կաստիլյոնեն նկարում էր ձիերի պատկերներ (բացի «Տասը ձիերից» ստեղծվել է «Չորս աֆղանական ձի»), որսի դրավագներ, ձիավորների և աղեղնավորների պատկերներ։

1743 թվականին Կաստիլյոնեն կայսերական արքունիքից պատվեր է ստանում նկարել տասը ձի, որոնք ուղարկվել էին կայսրին՝ որպես տուրք արևմուտքից։ Ձիերը նվիրել են Օյրատ ցեղերի առաջնորդները, որոնք ապրում էին շրջաններում կամ Տյան Շան լեռների հյուսիսում։ Իր նոր ձիերի անունները որոշել է ինքը՝ կայսրը, հիմնվելով ձիերի բնավորության և արտաքին տեսքի վրա։ Թղթագլանները ստեղծվել են 1743-1748 թվականներիին։ Ձիերի նկարները կատարված էին գրեթե բնական չափսերով։ Ինչպես իր մյուս աշխատանքներում, այնպես էլ այս դեպքում նկարիչը զուգակցել է եվրոպական բնանկարչության տեխնիկան և չինական ավանդական մեթոդները։ Ձիերին տարբեր դիրքերով նկարելիս նորարարական էլեմենտներ դարձան ձիերի մարմինների վրա հեռանկարի և լուսաստվերի օգտագործումն բրդիի տարբեր երանգի գույների օգնությամբ։ Ամեն թղթագլանի վրա կան կենդանիների անուններով և նրանց բնավորության և ծագման մասին պատմող չինարեն, մոնղոլերեն և մանչժուրերեն գեղագրական հիերոգլիֆներ։ Թղթագլանների վրա կան նաև փոքրիկ բանաստեղծություններ։

«Տասը ձիերի» շարքի պատկերներով փոստային նամականիշները թողարկվել են 1973 թվականին՝ Թայբեյում, և 2003 թվականին (ձիու կենդանակերպի տարի) Տոգոյում։


Horse Benxiaocong.jpg|Բենսյաոցուն (奔霄骢, 1743)
Horse Chihuaying.jpg|Չիխուանի (赤花鹰, 1743)
Horse Nieyunshi.jpg|Նեյունշի (蹑云驶, 1743)
Horse Pilixiang.jpg|Պիլիսյան (霹雳骧, 1743)
Horse Xuediandiao.jpg|Սյուեդյանդյաո
Horse Dawanliu.jpg|Դավանլյու (大宛骝, 1748)
Horse Hongyuzuo.jpg|Հունյույցզո (红玉座, 1748)
Horse Ruyicong.jpg|Ժուիցուն (超洱骢, 1748)


## Ծանոթագրություններ

## Գրականություն
* 
* 

Կատեգորիա:1748 նկարներ
Կատեգորիա:Նկարներ այբբենական կարգով
Կատեգորիա:Ջուզեպպե Կաստիլյոնեի նկարներ
Bigelow Aerospace

**Bigelow Aerospace**, մասնավոր ընկերություն, որն զբաղվում է տիեզերական զբոսաշրջությամբ։ Ընկերությունը հիմնադվել է 1999 թվականին Ռոբերտ Բիգելոուի կողմից և մեծ մասամբ ֆինանսավորվում նրա անձնական միջոցներից։ 2010 թվականին Բիգելոուն ընկերության մեջ է ներդրել 180 մլն դոլար։

## Պատմություն
150 px|thumb|աջից|Այժմ չեղյալ հայտարաված TransHab մոդուլի NASA-ի դիզայնը
### Genesis I
2006 թվականի հուլիսի 12-ին ժամը 17։53-ին ընկերությունը 500 կմ բարձրությամբ ուղեծրով արձակեց առաջին մոդուլը՝ Genesis I-ը։ Արձակումը տեղի է ունեցել «Դոմբարովսկիյ» դիրքավորման կայանի (Օրենբուրգի մարզ) «Դնեպր» կրող հրթիռի օգնությամբ։ Մոդուլի քաշը 1400 կգ է, երկարությունը՝ մոտավորապես 4 մետր, տրամագիծը՝ 1․9 մետր։ Ուղեծիր դուրս գալուց հետո նրա տրամագիծը պետք է կրկնապատկվեր։ Այդ օրն ավելի ուշ ընկերությունը հաստատեց, որ արձակումը անցել է առանց նկատողությունների և ուղեծիր դուրս գալուց հետո մոդուլը հաջողությամբ բացվել է։

### Genesis II
2007 թվականի հունիսի 28-ին, Երևանի ժամանակով ժամը 18։02-ին, «Դնեպր» անունը կրող հրթիռը ուղեծիր է հանել Genesis II մոդուլը։ 2007 թվականի հունիսի 29-ին, Երևանի ժամանակով ժամը 00։02-ին, Լաս Վեգասում գտնվող թռիչքների կառավարման կենտրոնից առաջին անգամ կապ է հաստատվել մոդուլի հետ։ Նոր մոդուլը չափերով նման է Genesis I մոդուլին։  Տարբերությունը սարքավորման մեջ է․ Genesis II մոդուլը ունի լրացուցիչ ընկալող-հաղորդող սարք և ավիոնիկա։ Բացի այդ, մոդուլի վրա տեղադրված են 22 տեսախցիկ։ Մոդուլի մեջ գտնվում են տարբեր իրեր, որոնք տիեզերք են ուղարկվել «Fly your stuff» ծրագրով, որի համաձայն յուրաքանչյուր մարդ կարող է մոդուլի տախտակամածում դնել ոչ մեծ իր՝ վճարելով 295 ամերիկյան դոլար։ Մոդուլի տախտակամածին կա նաև «Բինգո» խաղի մեքենա։

## Ծանոթագրություններ

## Արտաքին հղումներ
Genesis II արձակումը , 2 հունիսի, 2007

Կատեգորիա:Զբոսաշրջություն
Կատեգորիա:Ընկերություններ այբբենական կարգով
Կատեգորիա:Տիեզերագնացություն
Լեքսինգթոն (Կենտուկի)

**Լեքսինգթոն**(), Կենտուկի երկրորդ ամենաբնակեցված քաղաքը և Միացյալ Նահանգների 66-րդ խոշորագույն քաղաքը։ Ըստ 2007 թվականի տվյալների՝ բնակչության թիվը կազմում է 279 044 մարդ։

## Պատմություն
Քաղաքը հիմնադրվել է 1775 թվականին։ 1779-ին ստեղծվել է համալսարանը։ 2010 թվականի նոյեմբերի 2-ին քաղաքի բնակիչները ընտրեցին դեմոկրատ ժիմա Գրեյին որպես քաղաքապետ։ Նախկինում աշխատել է որպես փոխքաղաքապետ, նա չի թաքցնում իր համասեռամոլությունը և առաջին բաց գեյ-քաղաքապետն է պատմության մեջ :

## Աշխարհագրությունը
Գտնվում է պետության կենտրոնական մասում։

## Տնտեսությունը
Քաղաքը հայտնի է իր տոհմային ձիաբուծությամբ և ծխախոտի արդյունաբերությամբ։

## Հայտնի բնիկներ
* 1818 թվականին Լեքսինգթոնում ծնվել է Մերի Լինքոլն իսկ 1842 թվականին դարձել է նախագահ Լինքոլնի կինը։
* Էլիզաբեթ Հարդվիկ  (1916—2007)
* Ջորջ Քլունի  (1961)
* Ջիմ Վառնի (1949—2000)
## Քույր քաղաքներ
* , Դովիլ(1957)
* , Կիլեր (1984)
* Նյումարկետ, Միացյալ Թագավորություն (2003)
*, Սինխիդակա (2006)

## Պատկերասրահ

Պատկեր:VictorianSquareJBM.jpg|200px|մինի|Վիկտորիայի  հրապարակ
Պատկեր:Morgan Lexington statue.jpg|200px|մինի|Ջոն Մորգանի հուշարձանը
Պատկեր:Henry Clay's law office.jpg|200px|մինի|Տուն հին քաղաքում
Պատկեր:Mary Todd Lincoln House, Lexington Kentucky 3.jpg|200px|մինի|Մերի Լինքոլնի տունը


## Ծանոթագրություններ

Կատեգորիա:Կենտուկիի քաղաքներ
Կատեգորիա:1775 թվականին հիմնադրված բնակավայրեր
Կատեգորիա:ԱՄՆ-ի համալսարանական քաղաքներ
Ավետարան (5027)

**Ավետարան** (5027), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 5027 թվի տակ։ Ձեռագիրը գրվել է 1590 թվականին Ոհաննես, Սրեցի, Հովհաննես, ենթադրաբար Մխիթար գրիչի կողմից ենթադրաբար Վասպուրականում։ Ստացողը եղել է Հակոբ կաթողիկոսը։ Գրված է թղթի վրա, որը ունի 20.7x14 չափս։ Ձեռագիրը կազմված է 266 թերթից։ Գրված է երկսյուն, բոլորգրով։ Ունի տերունական 14, ավետարանիչ 4, խորան 10, կիսախորան, լուսանցազարդ մանրանկարներ։ Պահպանակն ունի 2 մագաղաթ, ունի նկարազարդ խորան՝ համաբարբառով։ Կազմը՝ կաշեպատ տախտակ դրոշմազարդ, աստառը՝ ծաղկազարդ կտավ։ Հիշատակարաններ գրչի՝ 263բ, 264ա, հետագայի՝ 267բ (17-րդ դար)։
## Ծանոթագրություններ

Կատեգորիա:Մատենադարանի ձեռագրեր
Ալժիր (ֆիլմ)

**«Ալժիր»** (), 1938 թվականի ամերիկյան դրամա, որ ստեղծել է ռեժիսոր Ջոն Քրոմվելը, գլխավոր դերերում նկարահանվել են Շառլ Բուայեն, Սիգրիդ Գուրին և Հեյդի Լամարը։ Ֆրանսիական «Պեպե լե Մոկո» ֆիլմի ռեմեյքն է։

## Սյուժե
Ալիժերը տարբեր մշակույթների և քաղաքակրթությունների միավորման վայր է։ Այստեղ անապատը հանդիպում է ծովին, իսկ Աֆրիկան՝ Եվրոպային։ Կասբախ հնագույն շրջանում, որն իշխող դիրք ունի շրջակա տարածքի նկատմամբ, հանդիպում են տարբեր շերտերի մարդիմ՝ թափառականներ և վտարանդիներ, պոռնիկներ և խաբեբայներ։ Պեպե լե Մոկոն վաղուց է հետախուզվում ոստիկանության կողմից, բայց Կասբախը նրա աշխարհն է, որտեղ նա զգում է ինչպես ձուկը ջրում։ Բայց պարապությունից և զվարճանքից զուրկ կյանքը սպանում է նրան ավելի շատ, քան մահապատիժը։ Երբ նա հանդիպում է երիտասարդ զբոսաշրջիկ Գաբիին, կրկին սկսում է զգալ կյանքի համը։ Բայց արդյո՞ք այդ սերը փրկությա թե կորուստ կբերի Պեպեին։

## Դերերում
*Շառլ Բուայե – *Պեպե լե Մոկո*
*Սիգրիդ Գուրի – *Ինես*
*Հեդի Լամար – *Գաբի*
*Ժոզեֆ Քալեիա – տեսուչ *Սլիվան*
*Գեն Լոքհարտ – *Ռեջիս*
*Ռոբերտ Գրեգ – *Անդրե Ժիրո*

## Մրցանակներ և անվանակարգեր
Ֆիլմը ներկայացվել է «Օսկարի» 4 անվանակարգում, բայց դրանցից ոչ մեկում չի հաղթել։ Ջոն Քրոմվելն արժանացել է Նյու Յորքի կինոքննադատների ընկերության երկրորդ մրցանակի ռեժիսուրայի համար։ ԱՄՆ կինոյի քննադատների ազգային խորհուրդը պարգևատրել է դերասան Ժոզեֆ Քալեիային
thumb|right|thumbtime=5|upright=1.3|''Algiers''

2012 թվականին «Ալժիր» ֆիլմն ներկայացվել է Ամերիկյան բոլոր ժամանակների 100 լավագույն սիրային ֆիլմերի թեկնածուների ցանկում։

## Ծանոթագրություններ

Կատեգորիա:1938 ֆիլմեր
Կատեգորիա:United Artists ֆիլմեր
Կատեգորիա:Ամերիկյան դրամա ֆիլմեր
Կատեգորիա:Ամերիկյան մելոդրամա ֆիլմեր
Կատեգորիա:Ամերիկյան ռիմեյք ֆիլմեր
Կատեգորիա:Ամերիկյան ռոմանտիկ ֆիլմեր
Կատեգորիա:Ամերիկյան սև-սպիտակ ֆիլմեր
Կատեգորիա:Անգլերեն ֆիլմեր
Կատեգորիա:1930-ականների ամերիկյան ֆիլմեր
Կատեգորիա:1930-ականների անգլերեն ֆիլմեր
Յուրի Կիրիլով

**Յուրի Կիրիլով** (, ), ռուս ֆուտբոլիստ, ԿԱՄԱԶ ակումբի կիսապաշտպան։

## Գործունեություն
Ուֆիմսկի Իսկրա դպրոցի և Մոսկովյան Ակադեմիկ ակումբի սան է։ Պրոֆեսիոնալ մակարդակում հանդես գալը սկսել է Սպորտկադեմկլուբ ակումբում։ 2008 թվականին վարձավճարով տեղափոխվել է Ռուսիչի ակումբ։

2009 թվականին Սպորտկադեմկլուբ ակումբի գլխավոր մարզչի Կոստանտին Սարանիսեյի պատճառով տեղափոխվել է Խիմկի ակումբ։ Կատարել է իր նորամուտը 2009 թվականի մայիսի 3-ին Խիմկի ակումբում կատարել է իր նորամուտը Կուբան ակումբի դեմ խաղում։ Առաջին գոլը խփել է 2009 թվականի մայիսի 16-ին 9-րդ տուրի առաջնությունում Մոսկվայի դեմ խաղում։

2009 թվականի դեկտեմբերին դարձել է հայտնի, երբ 2010 թվականին Կիրիլովը պետք է հանդես գար Մոսկովյան Դինամո ակումբում։ 2010 թվականի մարտից նոյեմբերը վարձավճարային հիմունքներով հանդես է եկել Վլադիկավկազի Ալանիա ակումբում։ 2011 թվականի ձմռանը կնքել է պայմանագիր Կռիլյա Սովետով ակումբի դեմ խաղում։

2011 թվականի ապրիլի 2-ին կատարել է իր նորամուտը Կռիլյա Սովետով ակումբի կազմում տնային խաղում Ամկար ակումբի դեմ խաղում։ 2011/12 թվականի մրցաշրջանի ավարտին ՖԱԼ առաջնությանը, վարձավճարային հիմունքներով հանդես է եկել Ուրալ ակումբում։ 2012 թվականի օգոստոսի 2-ին պաշտոնապես դարձել է Ուֆա ակումբի խաղացող։

## Ձեռքբերումներ
; «Ալանիա»

* Ռուսաստանի Գավաթի եզրափակչի մասնակից։ 2010/11

; «Ուրալ»

* ՖԱԼ Գավաթի դափնեկիր։ 2012

## Ծանոթագրություններ

Կատեգորիա:Ալանիայի ֆուտբոլիստներ
Կատեգորիա:Դինամո Մոսկվայի ֆուտբոլիստներ
Կատեգորիա:Դինամո Սանկտ Պետերբուրգի ֆուտբոլիստներ
Կատեգորիա:Խիմկիի ֆուտբոլիստներ
Կատեգորիա:Կռիլյա Սովետովի ֆուտբոլիստներ
Կատեգորիա:Նիժնի Նովգորոդի ֆուտբոլիստներ
Կատեգորիա:Ուֆայի ֆուտբոլիստներ
Կատեգորիա:Ռուս ֆուտբոլիստներ
Կատեգորիա:Ռուսաստանի Պրեմիեր Լիգայի խաղացողներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Ուրալի ֆուտբոլիստներ
Ավետարան (5247)

**Ավետարան** (5247), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 5247 թվի տակ։ Ձեռագիրը գրվել է 1287 թվականին (ենթադրաբար Զաքարիա) գրիչի կողմից Ս․ Աստուածածնի վանքում (յանդիման Գր․ Լուսավորչի տաճարին)։ Ստացողները եղել են Մխիթար քահանան և Հովհանես Միայնակեցը։ Գրված է թղթի վրա, որը ունի 16x11 չափս։ Ձեռագիրը կազմված է 244 թերթից։ Գրված է երկսյուն, բոլորգրով։ Ունի կիսախորան, լուսանցազարդ մանրանկարներ։ Կազմը՝ կաշեպատ տախտակ դրոշմազարդ, խաչելութեան 1, Աստուածածնի 1 և քեբովրեների Տ արծաթյա քանդակներով։ Հիշատակարաններ գրչի՝ 243ա, 244ա, հետագայի՝ 190բ, 244բ (1618 թ.), 140բ, (1707 թ.):
## Ծանոթագրություններ

Կատեգորիա:Մատենադարանի ձեռագրեր
Բոզմեն (Մոնտանա)

**Բոզմեն** (), քաղաք Ամերիկայի Միացյալ Նահանգների Մոնտանա նահանգի Գալատին շրջանում, ըստ 2009 թվականի մարդահամարի՝ ունի 37 458 բնակչություն։

Քաղաքը կոչվել է Բոզմենյան տրակտի հիմնադիր Ջոն Բոզմենի պատվին։

## Աշխարհագրություն
Ըստ ԱՄՆ-ի բնակչության մարդահամարի բյուրոյի՝ Բոզմենը ունի 52,58 կմ² տարածք, չունի ջրային ռեսուրսներ։

Բոզմեն քաղաքը գտնվում է ծովի մակարդակից 1461 մետր բարձրության վրա։

## Կլիմա

## Ժողովրդագրություն

Ըստ 2000 թվականի մարդահամարի տվյալների՝ Բոզմենում ապրել է 27 509 մարդ, 5014 ընտանիք, 10 877 տնային տնտեսություն և 11 577 բնակելի տուն։ Բնակչության միջին խտությունը կազմել է 843,8 մարդ/կմ2։ Քաղաքի ռասայական կազմը՝ 94,73 %՝ սպիտակամորթներ, 0,33 %՝ սևամորթներ և աֆրոամերիկացիներ, 1,24 %՝ բնիկ ամերիկացիներ, 1,62 %՝ ասիացիներ, 0,07 %՝ խաղաղօվկիանոսյան կղզիներից եկվորներ, 1,47 %՝ խառը ռասաների ներկայացուցիչներ, 0,54 %՝ այլ ռասաներ։ 1,59 %-ը կազմում էին իսպանալեզու բնակիչները։

10 877 տնային տնտեսությունների 22,3 %-ը ունեն մինչև 18 տարեկան երեխաներ, 36,0 %՝ միասին ապրող ամուսնացած զույգ, 7,3 %-ը կանայք են, որոնք ապրում են առանց ամուսնու, 53,9 %-ը՝ ամուսնացած չեն։ Ընտանիքների ընդհանուր թվի 30,4 %-ը մարդահամարի պահին ապրել է ինքնուրույն, այդ թվում 6,7 %-ը եղել են միայնակ ապրող 65 տարեկանից բարձր ծերեր։ Տնային տնտեսությունները միջինում ունեցել են 2,26 անդամ, ընտանիքները՝ 2,85 մարդ։

Ըստ 2000 թվականի տվյալների՝ բնակչության տարիքային կազմը. 16,0 %՝ մինչև 18 տարեկաններ, 33,0 %՝ 18-ից 24 տարեկաներ, 28,6 %՝ 25-ից 44 տարեկաններ, 14,4 %՝ 45-ից 64 տարեկաններ և 8,0 %՝ 65 տարեկաններ և ավելի մեծեր։ Բնակիչների միջին տարիքը 25 տարեկանն է։ Յուրաքանչյուր 100 կնոջ բաժին է ընկնում 111,2 տղամարդ, յուրաքանչյուր 18 տարեկանից բարձր կնոջը՝ 112,6 նույն տարիքի տղամարդ։

Մեկ տնային տնտեսության միջին եկամուտը 32 156 ԱՄՆ դոլար է, իսկ ընտանիքինը՝ 41 723 դոլար։ Տղամարդիկ ունեցել են միջինում 28 794 ԱՄՆ դոլար տարեկան եկամուտ, կանայք՝ 20 743։ Մեկ շնչի տարեկան եկամուտը կազմել է 16 104 դոլար։ Շրջանի ընտանիքների 9,2 %-ը և նրա բնակչության ամբողջ թվի 20,2 %-ը մարդահամարի պահին գտնվել  է աղքատության եզրին, որից 14,8 %-ը եղել է մինչև 18 տարեկան, իսկ 4,4 %-ը՝ 65 տարեկանից բարձր։

## Ծանոթագրություններ

## Արտաքին հղումներ
* Քաղաքի պաշտոնական կայքը 
* Առևտրական պալատը
* Այցելուների բյուրո
* Բոզմենի հանրային դպրոցները
* Gallatin County Emergency Management

Կատեգորիա:1864 թվականին հիմնադրված բնակավայրեր
Կատեգորիա:ԱՄՆ-ի բնակավայրեր
Կատեգորիա:ԱՄՆ-ի համալսարանական քաղաքներ
Կատեգորիա:Մոնտանայի քաղաքներ
Մայքլ Ջեյ Անդերսոն

**Մայքլ Ջեյ Անդերսոն** (, ), ամերիկացի դերասան, առավել հայտնի «Թվին Փիքս» հեռուստասերիալի «Ուրիշ տեղից մարդու» դերով և դրա «Թվին Փիքս։ Կրակի միջով» պրիկվելով, նաև «Մալհոլենդ Դրայվ» ֆիլմի պարոն Ռոկայի դերով։

## Դերասանական կարիերա
Անդերսոնը նկարահանվել է «Թվին Փիքսի» չորս էպիզոդներում։ Մարդը ուրիշ տեղից (անվանում էին նաև Թզուկ) կարմիր պիջակով էր և ուներ տարօրինակ առոգանություն։ Դրա համար Անդերսոնը օգտվում էր հակառակ արտասանությունից, այն գաղտնի լեզու էր, որն ընդունված էր տարրական դպրոցներում իր ընկերների շրջապատում։ Հակառակ կարդացված արտահայտություններն էին, որ ֆիլմին տալիս էին նման հնչյունական տարօրինակ էֆեկտ։ Թզուկը հայտնվեց նաև սերիալի «Թվին Փիքս։ Կրակ, արի ինձ հետ» պրիկվելում։
 
«Մալհոլենդ Դրայվ» ֆիլմում Մայքլ Ջեյ Անդերսոնը խաղացել է պարոն Ռոկայի դերը, ով միջին հասակի տղամարդու դեր էր խաղում։ Այս ֆիլմի համար նա օգտագործել է պրոթեզներ։

2003 - 2005 թվականներին Անդերսոնը խաղացել է «Դիմակահանդես» սերիալում։

## Ֆիլմագրություն

## Ծանոթագրություններ

Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Կատեգորիա:Հաշմանդամություն ունեցող անձինք
Լուիս Գարսիա Ֆերնանդես

**Լուիս Գարսիա Ֆերնանդես** (, ), բելգիական «Էյպեն» ակումբի իսպանացի ֆուտբոլիստ, հարձակվող և ավագ։ Հանդես է եկել Իսպանիայի հավաքականում։

## Ակումբային կարիերա
### «Ռեալ Մադրիդ»/Վաղ տարիներ
Չորս տարի անցկացնելով Մադրիդի «Ռեալ»-ի երիտասարդական թիմում՝ Գարսիան իր պրոֆեսիոնալ կարիերան սկսել է Ռեալի երրորդ թիմում, իսկ 2001 թվականին տեղափոխվել է «Կաստիլիա»։

2003 թվականին Լուիսը տեղափոխվել է «Մուրսիա», որտեղ օգոստոսի 31-ին Լա Լիգայում նորամուտը նշել է «Սելտա»-ի դեմ՝ խփելով 11 մետրանոց հարված։ Առաջին մրցաշրջանում «Ռեալ Մուրսիա»-ում խփել է 11 գոլ՝ խաղալով բոլոր 38 հանդիպումներում։ 2004 թվականի մայիսի 16-ին, դուբլի հեղինակ է դարձել իր նախկին ակումբի դեմ 2-1 հաղթական խաղում։

### «Էսպանյոլ»
Հաջորդ մրցաշրջանում Գարսիան տեղափոխվել է «Մալյորկա», որը քիչ էր մնում խուսափեր մրցավեճից՝ զբաղեցնելով 17-րդ տեղը։ Հաջորդ մրցաշրջանում նա կրկին փոխել է ակումբը՝ հինգ տարվա պայմանագիր կնքելով «Էսպանյոլ»-ի հետ։ Առաջին մրցաշրջանում բարսելոնական թիմի կազմում Լուիսը մասնակցել է 49 հանդիպման, խփել 14 գոլ և օգնել ակումբին հաղթել Իսպանիայի գավաթին՝ եզրափակչում 4-1 հաշվով պարտության մատնելով «Սարագոսա»-ին։ Մրցաշրջանի վերջում նա երկարաձգել է պայմանագիրը մինչև 2012 թվականը։

Գարսիան մեծ հարձակողական դուետ է ստեղծել կատալոնական սան Ռաուլ Տամուդոյի հետ (2005-2008 թվականներին 67 գոլ է խփել), 2006/2007 մրցաշրջանում ակումբի հետ հասել է ՈւԵՖԱ-ի գավաթի 2007 թվականի եզրափակիչ, խփել է 11 մետրանոց հարված, սակայն, այնուամենայնիվ, ակումբը պարտվել է «Սևիլիա»-ին։

Հաջորդ երեք մրցաշրջաններում Լուիսը «Էսպանյոլ»-ի առաջատարն էր՝ խաղալով մրցաշրջանի ընթացքում առնվազն 36 հանդիպում և խփելով միջինը 7-ական գոլ (13 գոլ 2007/2008 մրցաշրջանում)։ Պաբլո Օսվալդոյի տեղափոխությունից հետո 2010 թվականի հունվարին խաղացել է բացառապես հարձակվողի դիրքում։

### «Սարգոսա»
2011 թվականի օգոստոսի 31-ին՝ տրանսֆերային պատուհանի բացման վերջին օրը 30-ամյա Լուիս Գարսիան երեք տարվա պայմանագիր է կնքել «Սարագոսա»-ի հետ։ Սեպտեմբերի 18-ին նա դուբլի հեղինակ է դարձել իր նախկին ակումբի դեմ խաղում, ինչպես նաև 2-1-ի սեփական դաշտի հաղթական խաղում չի խփել 11 մետրանոցը։

## Միջազգային կարիերա
2006/07 մրցաշրջանում «Էսպանյոլ»-ի կազմում կայացած լավ խաղից հետո Գարսիան հրավեր է ստացել Լուիս Արագոնեսից Իսպանիայի ազգային հավաքական և նորամուտը նշել Է Լատվիայի հավաքականի դեմ Եվրո 2008 թվականի ընտրական խաղում։

## Ձեռքբերումներ
*Իսպանիայի գավաթակիր 2005/2006
*ՈՒԵՖԱ-ի գավաթի ֆինալիստ 2006/2007

## Ծանոթագրություններ

## Արտաքին հղումներ
* Профиль на сайте ''as-eupen.be''  
* Архив «Эспаньола» 
* 
* 

Կատեգորիա:1981 ծնունդներ
Կատեգորիա:Էսպանյոլի ֆուտբոլիստներ
Կատեգորիա:Իսպանացի տղամարդ ֆուտբոլիստներ
Կատեգորիա:Իսպանիայի հավաքականի ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:Մալյորկայի ֆուտբոլիստներ
Կատեգորիա:Ռեալ Մադրիդի ֆուտբոլիստներ
Կատեգորիա:Ռեալ Մուրսիայի ֆուտբոլիստներ
Կատեգորիա:Ռեալ Սարագոսայի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Կատեգորիա:Փետրվարի 6 ծնունդներ
Կատեգորիա:Ֆուտբոլի աշխարհի չեմպիոններ
Նիկոլայ Ֆեդորենկո (գիտնական)

**Նիկոլայ Պրոկոֆևիչ Ֆեդորենկո** (, ), գիտնական-տնտեսագետ, տնտեսական գիտությունների կազմակերպիչ, ԽՍՀՄ ԳԱ ակադեմիկոս, ԽՍՀՄ ԳԱ առաջին տնօրեն և կենտրոնական տնտեսագիտության ինստիտուտի հիմնադիրներից (1963-1985)։

## Կենսագրություն
Սովորել է Տիմիրյազևյան ակադեմիայում, Նուրբ քիմիական տեխնոլոգիաների ինստիտուտում, Վորոշիլովյան քիմիական պաշտպանության ակադեմիայում։ Հայրենական մեծ պատերազմի անդամ է։

Պատերազմից հետո վերադարձել է Լոմոնոսովի անվան Մոսկվայի տեխնոլոգիական համալսարան։

1946 թվականին ավարտել է համակցված արդյունաբերության տնտեսական հաշվարկների հետ կապված նախնական զարգացումը։ 1949 թվականին ծախսերը որոշելու և բարդ քիմիական գործընթացներում ձեռք բերված ապրանքների արդյունավետությունը գնահատելու համար ստեղծել է մեթոդաբանություն։ 1950-ականների սկզբին մի շարք հաշվարկների հիման վրա ներդրել է քիմիայի հետ կապված արդյունաբերությունում ծախսերի հաշվառման գաղափարի գործնական իրականացումը։ Հեղինակ է «Սինթետիկ նյութերի արդյունաբերության տնտեսագիտություն» (1961) և «Օրգանական սինթեզի արդյունաբերության տնտեսագիտության հիմնահարցերը» (1967) մենագրություններին։ 1970 թվականին Ֆեդորենկոն պարգևատրվել է ԽՍՀՄ Պետական մրցանակով՝ երկրի քիմիականացման գործում ունեցած ներդրման համար։

1963 թվականից ղեկավարում է Ռուսաստանի գիտությունների ակադեմիայի տնտեսագիտության և մաթեմատիկայի կենտրոնական ինստիտուտը։ Նրա աշխատություններում ստեղծվել է ազգային տնտեսական հեռանկարային պլանների մշակման համար ինտեգրված համակարգի գիտական հիմքը, որը համատեղել է ծրագրի նպատակային, ոլորտային և տարածքային պլանավորումը։

Ֆեդորենկոն պատրաստել է հարյուրից ավելի թեկնածուներ և տնտեսական գիտությունների դոկտորներ։
Տնտեսագիտության դոկտոր (1955), պրոֆեսոր (1956), (1962) և ԽՍՀՄ ԳԱ իսկական և թղթակից անդամ(1964), ԽՍՀՄ ԳԱ Նախագահության անդամ (1967 թվականից), ԽՍՀՄ ԳԱ տնտեսագիտության բաժնի ակադեմիկոս-քարտուղար (1971-1983) ԽՍՀՄ ԳԱ Նախագահության խորհրդական - ՌԳԱ (1987-2006)։ Նա պարգևատրվել է «Հայրենիքի համար արժանիքների համար» IV աստիճանի շքանշանով (1997), Լենինի շքանշանով, Հոկտեմբերյան հեղափոխության շքանշանով, Աշխատանքի կարմիր դրոշի շքանշանով, ինչպես նաև մեդալներով։

Մահացել է 2006 թվականի ապրիլի 1-ին, թաղված է Մոսկվայի Տրոեկուրովյան գերեզմանատանը։

## Ծանոթագրություններ

## Գրականություն
* 
* Николай Прокофьевич Федоренко. М., 1979 (Материалы к биобиблиографии учёных СССР. Сер. экономики. Вып. 11)

## Արտաքին հղումներ
* էջը Կենտրոնական տնտեսամաթեմատիկական ինստիտուտի կայքում
* Կենսագրական տեղեկություններ «Մոսկվայի պետական համալսարանի տարեգրություն» կայքում
* Պատմական տեղեկություններ Ռուսաաստանի գիտությունների ակադեմիայի արխիվ կայքում
* Նիկոլայ Ֆեդորենկո։ Մարդ, ով գիտեր…  // Կուլտուրա (հեռուստաալիք), 2017։

Կատեգորիա:ԽՍՀՄ ԳԱ իսկական անդամներ
Կատեգորիա:Մոսկվայի պետական համալսարանի դասախոսներ
Կատեգորիա:Տնտեսագիտական գիտությունների դոկտորներ
Կատեգորիա:ԽՄԿԿ անդամներ
Կատեգորիա:Խորհրդային գիտնականներ
Կատեգորիա:Ռուս տնտեսագետներ
Կատեգորիա:ԽՍՀՄ ԳԱ ակադեմիկոսներ
Կատեգորիա:Ռուսաստանի ԳԱ իսկական անդամներ
Կատեգորիա:Ռուսաստանի «Հայրենիքին մատուցած ծառայությունների համար» շքանշանակիրներ
Կատեգորիա:Խորհրդային տնտեսագետներ
Կատեգորիա:Ռուս հուշավիպագիրներ
Ավետարան (5277)

**Ավետարան** (5277), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 5277 թվի տակ։ Ձեռագիրը գրվել է 1675 թվականին Նազարեթ երեց գրիչի կողմից Վանում։ Ստացողը եղել է Նազարեթ երեցը։ Գրված է թղթի վրա, որը ունի 13.5x9 չափս։ Ձեռագիրը կազմված է 374 թերթից։ Գրված է երկսյուն, բոլորգրով։ Ունի տերունական 14, ավետարանիչ 4, խորան 6, կիսախորան, լուսանցազարդ մանրանկարներ։ Կազմը՝ կաշեպատ տախտակ, աստառը՝ դրոշմազարդ դեղին կտավ։ Հիշատակարաններ գրչի՝ 371բ, հետագայի՝ 274ա, 374ա (1718 թ.), 371բ (1886 թ.):
## Բովանդակություն
* նաև՝ Օրհնութիւն աղի (ի Մաշտոցէ)։
## Ծանոթագրություններ

Կատեգորիա:Մատենադարանի ձեռագրեր
Երգ չղջիկների մասին

**«Երգ չղջիկների մասին»**, խորհրդային կարճամետրաժ երաժշտական մուլտֆիլմ, որը ստեղծվել է 1985 թվականին ռեժիսոր Յուլիան Կալիշերի կողմից՝ բանաստեղծ Յուրի Կովալիրի սցենարով, սեփական երգի հիման վրա։ Մուլտֆիլմը Յուլիան Կալիշերի և Կովալի համագործակցության առաջին փորձն է «Սնդուկ» մուլտֆիլմի հետ միասին, որը բեմադրվել է 1986 թվականին։

Մուլտֆիլմը պատմում է այն մասին, թե ինչպես են սովորական մկները մեկ սրամիտ գյուտի շնորհիվ դարձել չղջիկներ։

## Սյուժե
Մուլտֆիլմի սկզբում հայտնվում է Յուրի Կովալը, որը կիթառ է վերցնում և սկսում է երգել չղջիկների մասին իր երգը։ Մուլտֆիլմի կերպարներից մեկը՝ Սեմյոն, փակում է դուռը, այնպես, որ կատարողը դադարում է տեսանելի լինել։ Այնուհետև մուլտֆիլմի ընթացքում երգը հնչում է մեկ այլ կատարմամաբ։

Մկների ապրում էին Սեմյոնի նկուղում և մշտապես ուտում էին իր պանիրը։ Սեմյոնը մտածեց, թե ինչպես կարելի է ազատվել մկներից, սակայն երբ հարևանը նրան առաջարկեց կատու պահել, նա հրաժարվեց, քանի որ «կատուներից մեկը ձանձրանալի է» պատճառով։ Բայց նա խոստացավ, որ կմտածի, թե ինչ անել մկների հետ, երբ նրանք ընկնեն «տաք ձեռքերի տակ»։ Երբ չօգնեց պանրի մոտ տեղադրված թակարդները, Սեմյոնը վառարանի մոտ «տաքացրեց ձեռքը» և հորինեց հետևյալը. նա հանեց իր ճտքավոր կոշիկը և դրանից կտրեց կաշվե թևեր, որոնք սոսնձեց մկների վրա։ Նրանք փախան։ Սեմյոնը ամփոփեց իրավիճակը հետևյալ կերպ. առաջ ինքն ուներ ճտքավոր կոշիկ, իսկ հիմա այն չկա։

Մուլտֆիլմի վերջում հայտնվում է Յուրի Կովալը և ասում է. «Դե, եղբայրներ, համա թե հորինեցիք»։ «Ես չեմ կարող մտածել նման բանի մասին» Ֆիլմն ավարտվում է երգի վերջին երկտողով։

## Նկարահանման խումբ

## Մուլտֆիլմի մասին

## Ծանոթագրություններ

## Արտաքին հղումներ
* 
* Մուլտֆիլմը «Մուլտֆիլմեր» կայքում»

Կատեգորիա:1985 մուլտֆիլմեր
Կատեգորիա:«Էկրան» ստեղծագործական միության մուլտֆիլմեր
Կատեգորիա:Մուլտֆիլմեր այբբենական կարգով
Ջորջ Կլաուզեն

**Ջորջ Կլաուզեն** (, ), անգլիացի գեղանկարիչ, ջրանկարիչ և փորագրիչ։

## Կենսագրություն
Նկարչի հայրը ծագումով դանիացի էր, որը աշխատել է նկարիչ-ձևավորող իսկ մայրը՝ շոտլանդիացի։ Ջորջ Կլաուզենը տասնութ տարեկանում եղել է շինարարական կազմակերպությունում գծագիր։ 1867-1873 թվականներն ընկած հատվածում հաճախել է Հարավային Կենսինգտոն դպրոց (այժմ Արվեստի թագավորական քոլեջ) երեկոյան դասերի, որոնք ղեկավարել է Ռիչարդ Բուրչետը։

Նկարչության դասեր է վերցրել Էդվին Լոնգից, ով համոզել է նրան պրոֆեսիոնալ գեղանկարչությամբ զբաղվել։ Նրա հիշողությունների մասին, որոնք նա հրատարակել է հետագայում, նա ասում է որ Արվեստների դպրոցում ստացել է գեղանկարչության հիմնական տեխնիկական հմտությունները։ Ուսուցիչները ուղղորդվել են Ֆրեդերիկ Լեյթոնի և Ժան Ֆրանսուա Միլլեյի ստեղծագործությամբ, ուսանողները հիացել են Ջեյմս Էբբոտ Մաք-Նեյլ Ուիսթլերով, ում հետ նրանք ծանոթացել են Չելսիյում, չնայած որոշված չէր անձամբ ծանոթանալ։ Հետագայում նկարիչը սովորել է Փարիզում Ուիլյամ Բուգրոյի, Տոնի Ռոբեր Ֆլյորիի մոտ՝ Ժյուլիանի ակադեմիայում։ Այստեղ նրա կրթությունը շարունակվել է հինգ ամիս։

19-րդ դարի 70-ական թվականներին Ջորջ Կլաուզենը իր աշխատանքները ցուցադրել Բերլինգ հաուսում, դրանց մեծամասնությունը եղել են բնանկարներ և նկարներ գյուղական կյանքից։ Նկարները հուշում են երիտասարդ նկարչի գաղտնիությունը և ուշադրությունը։

Նկարիչը ունեցել է ակտիվ ուսուցչական գործունեություն։ Ժամանակակիցները նշում են նրա ուսանողների հետ տարված դասերի բարձր մակարդակը, և փաստում, որ երիտասարդ և արմատապես տրամադրված աշակերտները այցելել են Թագավորական ակադեմիա դասերի միայն նրա համար, որպեսզի հնարավորություն ունենան շփվել Կլաուզեի հետ։ 1906 թվականին Կլաուզենը հրատարակել է «Վեց լեկցիա գեղանկարչության մասին» գիրքը, որտեղ օգտագործել է իր ուսանողների հետ ունեցած փորձի մասին։ Նրան է պատկանում նաև «Նպատակները և իդեալները արվեստում» գիրքը։

Նկարչի ստեղծագործությունը արժանացել է մեծ հայտնիության և մեծ գնահատանքի ժամանակակիցների կողմից։ 1886  թվականին եղել է Նոր անգլիական արվեստի ակումբի հիմնադիրներից մեկը։ 1895 թվականին դարձել է Գեղարվեստի թագավորական ակդեմիայի անդամ, իսկ 1906 թվականին ակադեմիկոս։ Ջորջ Կլաուզենը մահացել է 1944 թվականին։

## Պատկերասրահ

George Clausen - The Gleaners Returning, 1908.png|Ջորջ Կլաուզեն, Հասկ հավաքող աղջիկները վերադառնում են 1908
George Clausen (1852-1944).jpg|Ջորջ Կլաուզեն, Ուսանողուհին (նկարչի ավագ աղջկա նկարը), 1908
Clausen, George (Sir) (RA) - Youth Mourning.jpg|Ջորջ Կլաուզեն, Սգավոր դեռահասություն, 1916



## Գրականություն
* 
* 
* 
*  
* 

## Ծանոթագրություններ

## Արտաքին հղումներ
* 

Կատեգորիա:Անգլիացի նկարիչներ
Կատեգորիա:Անգլիացի փորագրիչներ